Diari Oficial de la Generalitat Valenciana


Sumari del DOGV 1986, del 17-03-1993 (1993/827428)

RESOLUCIÓ de 23 de febrer de 1993, de la Conselleria d'Obres Públiques, Urbanisme i Transports, per la qual fa pública, d'una banda, la denegació de la modificació número 3 de les introduïdes per l'ajuntament en sessió plenària de 23 d'abril de 1992, relativa a possibilitar la construcció d'alguna estació de servei en sol no urbanitzable junt als vials d'accés, i, d'altra banda, l'aprovació definitiva de la resta de les modificacions puntuals de les normes subsidiàries de Rafal presentades per l'ajuntament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1986

Data del DOGV
:   17-03-1993

Secció del DOGV
:   ALTRES DISPOSICIONS

Número del document
:   1993/827428


Data del document
:   23-02-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 23 de febrer de 1993, de la Conselleria d'Obres Públiques, Urbanisme i Transports, per la qual fa pública, d'una banda, la denegació de la modificació número 3 de les introduïdes per l'ajuntament en sessió plenària de 23 d'abril de 1992, relativa a possibilitar la construcció d'alguna estació de servei en sòl no urbanitzable junt als vials d'accés, i, d'altra banda, l'aprovació definitiva de la resta de les modificacions puntuals de les normes subsidiàries de Rafal presentades per l'ajuntament.  
La Comissió Territorial d'Urbanisme, en sessió de 22 de juny de 1992, va acordar: 1r) denegar la modificació número 3 de les introduïdes per l'ajuntament en sessió plenària de 23 d'abril de 1992, relativa a possibilitar la construcció d'alguna estació de servei en sòl no urbanitzable junt als vials d'accés, i 2n) aprovar definitivament la resta de les modificacions puntuals de les normes subsidiàries de Rafal presentades per l'ajuntament.  
La Comissió Territorial d'Urbanisme, en la sessió del 22 de juny de 1992, a la vista de l?expedient de referència i basant-se en aquests:  
Antecedents de fet  
1r) La Comissió Territorial d'Urbanisme, en la sessió de 29 de gener de 1991, vist l?expedient de referència, va acordar suspendre'n l'aprovació definitiva fins que no s'esmenaren determinades deficiències.  
2n) L'ajuntament va presentar una documentació nova, amb tres modificacions noves, i se'n va registrar l?entrada el 19 de maig de 1992. Aquesta documentació nova, aprovada en la sessió plenària municipal de 23 d'abril de 1992, esmena les objeccions esmentades.  
3r) La finalitat d'aquest expedient és la modificació de l'article 30 de les normes urbanístiques, relatiu als paràmetres d'edificació en sòl urbà, per tal com no responien a la realitat de l?edificació i a la tipologia del municipi. De la mateixa manera pretén la incorporació a la zona docent d'una superfície de 1.890 m2, per necessitats d'ampliació, i, per acabar, la variació del vial límit amb el sòl urbà pel sud-est, amb l'ajust al previst al terme d'Orihuela.  
Consideracions tècnico-jurídiques  
I) La tramitació seguida es considera correcta i s'ajusta al que estableix l'article 41 de la Llei del Sòl, per remissió del 49.1 del mateix cas legal.  
II) La documentació es considera completa, de conformitat amb l'article 49.1 de la Llei del Sòl i els articles 37 i següents del Reglament de Planejament.  
III) La proposta és tècnicament admissible. Cal assenyalar que, quant a possibilitar la construcció d'alguna estació de servei en el sòl no urbanitzable junt als vials d'accés, no es considera adequat establir una regulació des de la normativa urbanística, atés que j a ho recull la llei autonòmica del sòl no urbanitzable, aprovada el 5 de juny de 1992.  
IV) La Comissió Territorial d'Urbanisme és competent per a l'adopció del present acorda en virtut del que disposen els articles 35.1.d) de la Llei del Sòl i 5 i 15.10 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar:  
1r) Denegar la modificació número 3 de les que va introduir l'ajuntament en la sessió plenària de 23 d'abril de 1992, relativa a possibilitar la construcció d'alguna estació de servei en sòl no urbanitzable al costat dels vials d'accés.  
2n) Aprovar definitivament la resta de les modificacions puntuals de les normes subsidiàries de Rafal presentades per l'ajuntament.  
Cosa que es fa pública d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que contra els anteriors acords, que no esgoten la via administrativa, es pot interposar un recurs d'alçada davant el Conseller d'Obres Públiques, Urbanisme i Transports, en el termini de quinze dies, segons el que disposen els articles del 122 a 125 de la Llei de, Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
El President de la Comissió Territorial d'Urbanisme: Gerardo-Roger Fernández Fernández.